cyanic-selkie/wikianc huggingface dataset:
Leo Kari
Henkilöhistoria
Leo Karin vanhemmat olivat Elias Kari ja ravintolijoitsija Ellen Ollberg ja puoliso vuodesta 1948 on Hely Inkeri Heikkilä. Kari tuli ylioppilaaksi Tampereen klassisesta lyseosta 1942 ja valmistui metsänhoitajaksi Helsingin yliopistosta 1948, metsätaloudellisen virkatutkinnon hän suoritti 1948. Kari oli Tampereen Pellava- ja Rautateollisuus Oy:n apulaismetsänhoitaja 1949–1954, W. Rosenlew & Co. Ab:n apulaismetsänhoitaja Keuruulla 1955–1962 ja isännöitsijä Vanajalla 1962–1965 ja G. A. Serlachius Oy:n metsäpäällikkö, vuodesta 1972 metsäjohtaja, Mäntässä 1965–1985. Vanajan kunnanvaltuuston jäsen Kari oli 1964–1965 ja hänellä oli myös useita muita luottamus- ja asiantuntijatehtäviä. Metsäneuvoksen arvonimen Kari sai 1982.
Mel Bridgman
Melvin John Bridgman (s. 28. huhtikuuta 1955 Trenton, Ontario, Kanada) on uransa lopettanut kanadalainen jääkiekkoilija, pelipaikaltaan keskushyökkääjä.
Ura
Philadelphia Flyers varasi Bridgmanin vuoden 1975 NHL:n varaustilaisuudessa koko tilaisuuden ensimmäisenä pelaajana. Bridgman pelasi NHL-urallaan 977 runkosarjaottelua tehoilla 252+449=701. Urallaan hän keräsi myös 1625 rangaistusminuuttia.
Bridgmanin paras kausi NHL:ssä oli 1981–1982 kun hän teki tehot 33+54=87 vaikka vaihtoi kesken kauden seuraa Philadelphiasta Calgary Flamesiin.
Kausina 1979–1981 Bridgman oli Philadelphian kapteeni.
Vouvray
Vouvray on kunta Ranskassa Indre-et-Loiren departementissa Centre-Val de Loiren alueella. Se sijaitsee Loirejoen varrella, noin 11 kilometriä Toursin kaupungista itään.
Vouvray on rakennettu osittain Loirejoen jyrkkään penkkaan, johon on kaivettu useita luola-asuntoja sekä viinintuottajien kellareita. Kunta onkin tunnettu laadukkaasta viinistään, jonka juuret ulottuvat vuonna 372 perustettuun luostariin. 1400-luvulla osa viinitarhasta kuului Ranskan kruunulle, ja Vouvrayn viiniä tarjoiltiin kuninkaille. Vuonna 1936 viini sai Vouvray (AOC) alkuperänimityksen.
Lapsen oikeuksien julistus
Lapsen oikeuksien julistus on Yhdistyneiden kansakuntien 20. marraskuuta 1959 hyväksymä julistus lasten oikeuksista. Julistus on yleisluontoinen, eikä se sido valtioita oikeudellisesti. Julistuksen kymmenen periaatetta sisällytettiin vuonna 1989 valtioita sitovaan YK:n lapsen oikeuksien sopimukseen.
Lapsen oikeuksien julistuksen mukaan lapselle kuuluvat kaikki ihmisoikeuksien yleismaailmallisessa julistuksessa mainitut oikeudet ja vapaudet. Julistuksen mukaan lapsi on ruumiillisesti ja henkisesti kypsymätön, ja tarvitsee sen vuoksi sekä ennen syntymäänsä että syntymänsä jälkeen erityistä turvaa ja huolenpitoa, mukaan lukien lakisääteistä suojelua. Julistuksen tarkoitus on taata lapselle onnellinen lapsuus sekä oikeus nauttia julistuksessa määriteltyjä oikeuksia ja vapauksia.
Jason (sarjakuvapiirtäjä)
thumb|Jason Jason oikealta nimeltään John Arne Sæterøy (s. 1965) on norjalainen sarjakuvapiirtäjä. Hän on tunnettu pelkistetyistä piirrostyylistään ja lähes sanattomista sarjakuvistaan. Useat teoksien hahmoista ovat antropomorfeja eli ihmisten lailla käyttäytyviä eläimiä. Jasonin teoksia on julkaistu Norjassa, Ruotsissa, Suomessa, Tanskassa, Ranskassa, Alankomaissa, Espanjassa, Slovakiassa, Itävallassa, Saksassa ja Yhdysvalloissa.
Ensimmäisen kerran Jasonin piirroksia esiintyi norjalaisessa sarjakuvalehdessä KonK. Vuonna 1989 hän pääsi opiskelemaan graafista suunnittelua ja kuvitusta taidekoulu Strykjernetiin, Osloon. Ensimmäinen albumi Lomma ful av reng oli tyyliltään realistinen. Vuonna 1997 hän alkoi piirtää sarjakuvalehti Mjaumjauta. Jasonin sarjakuvien aiheet vaihtelevat paljonkin, Ventt litt... (2002) on koskettava nuoruuskuvaus, Jernevognen (2003) mukailee Stein Rivertonin arvoitusdekkaria ja Den hemmelighetsfulle mumie (2001) sisältää lyhyitä ja humoristisia sarjakuvia. Ainoa suomeksi julkaistu albumi Hys! sisältää kirjaimia vain kojujen kylteissä ja onomatopoeettisissa äänteissä.
Moskovan alue
Moskovan alue on hallinnollinen alue Keski-Venäjällä maan pääkaupungin Moskovan ympärillä. Se rajoittuu koillisessa Jaroslavlin ja Vladimirin alueisiin, kaakossa Rjazanin alueeseen, etelässä Tulan ja Kalugan alueisiin, lännessä Smolenskin alueeseen ja luoteessa Tverin alueeseen. Moskovan kaupungin alue sijaitsee alueen keskellä ja on sen hallintokeskus, mutta on hallinnollisesti oma yksikkönsä.
Maantiede
Moskovan alueen länsiosa kuuluu Keski-Venäjän ylänköön ja itäosa Itä-Euroopan tasankoon. Alueen pinta-alasta on metsää 45 prosenttia ja vesistöjä kolme prosenttia. Alueen merkittävimmät joet ovat pohjoisrajaa sivuava Volga, alueen eteläosien poikki kulkeva Volgan sivujoki Oka ja alueen keskiosien kautta virtaava Okan haara Moskvajoki.
Väestö
Oheisissa taulukoissa on lueteltu Moskovan alueen yli 50 000 asukkaan kaupungit asukaslukuineen. Näiden kaupunkien sekä muidenkin Moskovan alueen kaupunkipiirikuntien ja piirikeskuksen sijainti käy ilmi seuraavasta kartasta.
Hallinto
Moskovan alue on yksi Venäjän federaation alueista (subjekti). Paikallishallinnon johdossa ovat kuvernööri ja alueduuma.
Hallinnollinen jako
Moskovan alue jakaantuu 38 kaupunkipiirikuntaan sekä 36 piiriin, jotka jakaantuvat edelleen kaupunki- tai maalaiskuntiin. Alueella on yksi suljettu kaupunki (Krasnoznamensk) ja neljä suljettua kaupunkimaista taajamaa. Kaikkiaan alueella sijaitsee yhteensä 378 hallinnollis-alueellista paikkakuntaa (OKATO).
Talous
thumb|Miltei kaikki Venäjän keskeisimmät valtatiet lähtevät Moskovasta ja kulkevat Moskovan alueen läpi, kuten kuvan valtatie M2. Venäjän tilastokeskus Rosstatin mukaan Moskovan alueen bruttokansantuote 1 796,5 miljardia ruplaa vuonna 2010, joka muodosti 4,8 prosenttia koko Venäjän BKT:stä. BKT:lla mitattuna Moskovan alue oli maan kolmanneksi merkittävin federaatiosubjekti Moskovan (22,5 prosenttia) ja Tjumenin alueen Hanti-Mansian (5,3 prosenttia) jälkeen; neljäntenä oli Pietari 4,5 prosentin osuudellaan Venäjän BKT:stä. Henkeä kohti laskettu BKT oli Moskovan alueella 253 200 ruplaa eli noin 6 203 euroa (EKP:n vuoden 2010 viimeisen päivän vaihtokurssilla). Tämä oli lähellä (97 prosenttia) Venäjän keskimääräistä arvoa henkeä kohti.
Moskovan alueen tärkeimmät elinkeinot ovat teollisuus, liikenne ja rakentaminen. Alueen merkittävimmät luonnonvarat ovat turve ja fosfaatti (18 prosenttia koko Venäjän fosfaattivaroista). Tärkeimmät teollisuudenalat ovat koneenrakennus sekä tekstiili-, vaate-, nahka- ja kenkäteollisuus, jotka käsittävät noin puolet alueen tuotannosta. Muita merkittäviä teollisuudenaloja ovat metallurgia, lannoitteiden ja sementin tuotanto sekä posliiniteollisuus.
Alueen maatalous on heikosti kehittynyt. Maatalousmaata on 39 prosenttia alueen pinta-alasta. Maatalous tuottaa vihanneksia, perunoita ja kananmunia, joista suuri osa toimitetaan Moskovan kaupunkiin.
Liikenneyhteydet
Moskovan alueen ja pääkaupungin liikenneverkko on Venäjän tihein.
Alueella on 15 valtatietä, 11 sähköistettyä rautatielinjaa, neljä suurta lentokenttää ja kolme jokisatamaa.
Minjan
Minjan tarkoittaa kymmenen aikuisen juutalaisen henkilön ryhmää, joka on ehto juutalaisuudessa tiettyjen uskonnollisten velvollisuuksien täyttämiselle. Yleisin tilanne, jossa tarvitaan minjania, on julkinen jumalanpalvelus. Ortodoksijuutalaisuudessa minjan koostuu aina kymmenestä miehestä, muissa juutalaisuuden suuntauksissa myös naiset voidaan laskea minjaniin.
Moskovan alue
Liikenneyhteydet
Rautatiet, etenkin paikallisliikenne, on hyvin keskeisessä asemassa pääkaupungin ja sitä ympäröivän Moskovan alueen taajamien välisessä päivittäisessä henkilöliikenteessä. Alueen rataverkko asemineen kuuluu pääosin Venäjän rautateiden alueellisen osan, Moskovan rautateiden, vastuulle. Pietarista saapuva päärata on kuitenkin Venäjän luoteisista radoista vastaavan Lokakuun rautateiden vastuulla.
Navigointikelpoisista vesiväylistä merkittävimpiin kuuluvat Volgan sivujoki Oka, sen haara Moskvajoki sekä alueen pohjoisosasta Volgalta (Dubna) Moskvajoelle (Moskova) ulottuva Moskovan kanava.
Minjan
Alkuperä
Selittäessään minjanin alkuperää Babylonialainen Talmud mainitsee kolme Toorassa esiintyvää lausetta:
Moskovan alue
Historia ja kulttuuriperintö
thumb|600px|center|Moskovan alueen nähtävyyksiin kuuluu esimerkiksi [[Sergijev Posadissa sijaitseva maailmanperintökohde Pyhän kolminaisuuden luostari.]] Moskovan alueen historia liittyy läheisesti Moskovan kaupungin historiaan. Alue on perustettu 14. tammikuuta 1929.
Minjan
Alkuperä
"Sillä minä tahdon olla israelilaisten keskuudessa pyhä." 3. Mooseksen kirja 22:32
"Siirtykää pois tämän joukon keskuudesta." 4. Mooseksen kirja 16:21
"Kuinka kauan minun vielä pitää sietää tätä pahaa joukkoa" 4. Mooseksen kirja 14:27
Talmud käyttää argumenttia nimeltä gezera šava joka perustuu saman sanan toistumiseen, tässä tapauksessa sanojen "joukko" ja "keskuudessa" tehden sen päätelmän, että koska jälkimmäisessä lauseessa kyseessä on kymmenen miehen joukko, myös ensimmäinen lause viittaa kymmenen miehen joukkoon. Tämän seurauksena Talmud säätää, että devarim šebikduša eli pyhyyden ilmauksia ei voida lausua ilman kymmenen miehen ryhmää.
Rituaaleja, joihin vaaditaan minjan
Halakhan mukaan seuraavat rukoukset voidaan lausua vain minjanin läsnä ollessa: barchu, kaddiš, amidan toisto ja keduša. Myös julkiseen Tooran ja haftaran lukuun vaaditaan minjan. Myös birkat kohanim eli kohenien lausuma siunaus vaatii minjanin. Ruokarukousta edeltävässä kutsussa voidaan lausua Jumalan nimi vain jos paikalla on minjan. Häiden yhteydessä luettavat seitsemän siunausta eli ševa brachot vaativat myös minjanin. Tästä syystä juutalaisissa häissä on oltava minjan paikalla.
Vladislav Gavrikov
Seuraura
Gavrikov on Lokomotiv Jaroslavlin kasvatti. Hän voitti kauden 2009–2010 päätteeksi Venäjän U15-juniorisarjan hopeaa ja kauden 2011–2012 päätteeksi Gavrikov johdatti joukkueensa kapteenina Lokomotivin Venäjän U17-juniorisarjan hopeaan. Hän aloitti samalla kaudella myös Loko Jaroslavlin joukkueessa Venäjän nuorten sarja MHL:ssä.
Lokomotiv Jaroslavl varasi Gavrikovin 37. pelaajana KHL:ään kesällä 2012. Hän debytoi seuran KHL-joukkueessa kaudella 2014–2015, jolloin Gavrikov pelasi siellä 16 runkosarja- ja neljä playoff-ottelua tehden yhden syöttöpisteen. Hän teki KHL-debyyttinsä 22. syyskuuta 2014 vieraissa Avangard Omskia vastaan. Gavrikov sai ottelussa jääaikaa 8.26 minuuttia hän keräsi teholukeman +1. Gavrikov pelasi kauden aikana miesten pelejä myös VHL-joukkue HK Rjazanissa tehden siellä 11 runkosarjaottelussa tehot 1+2=3. Hän pelasi ison osan kaudestaan myös Loko Jaroslavlin MHL-joukkueessa toimien joukkueen kapteenina. Maaliskuussa 2015 Gavrikov teki Lokomotivin kanssa kaksivuotisen jatkosopimuksen.
Columbus Blue Jackets varasi Gavrikovin kuudennella kierroksella 159. pelaajana NHL:n varaustilaisuudessa 2015. Varsinaisella KHL:n tulokaskaudellaan 2015–2016 hän teki 42 runkosarjaottelussa tehot 3+4=7 ja viidessä playoff-ottelussa yhden maalin. Gavrikov teki KHL-uransa avausmaalin 6. syyskuuta 2015 vieraissa Barys Astanaa vastaan. Hänet valittiin 27. joulukuuta 2015 liigan viikon puolustajaksi. Gavrikov valittiin myös KHL:n joulukuun kuukauden tulokkaaksi. Kaudella 2016–2017 hänet valittiin liigan maaliskuun 2017 kuukauden puolustajaksi.
Marraskuussa 2020 Gavrikov teki Blue Jacketsin kanssa kolmivuotisen ja yhteensä 8,4 miljoonan dollarin arvoisen jatkosopimuksen.
Maaliskuussa 2023 Blue Jackets kauppasi Gavrikovin ja Joonas Korpisalon Los Angeles Kingsiin vaihdossa Jonathan Quickiin, ensimmäisen kierroksen varausvuoroon vuoden 2023 varaustilaisuudessa ja kolmannen kierroksen varausvuoroon vuoden 2023 varaustilaisuudessa.
Kesäkuussa 2023 Gavrikov teki Kingsin kanssa kaksivuotisen ja yhteensä 11,75 miljoonan dollarin arvoisen jatkosopimuksen.
Maajoukkueura
Gavrikov oli voittamassa olympiakultaa venäläisten olympiaurheilijoiden joukkueessa 2018. Gavrikov edusti Venäjää MM-kilpailuissa vuonna 2017, jolloin hän voitti pronssia. Gavrikov jakoi joukkueensa sisäisen tehotilaston voiton Bogdan Kiselevitšin kanssa lukemalla +9. Hänet valittiin Kanadaa vastaan pelatun välieräottelun päätteeksi Venäjän ottelun parhaaksi pelaajaksi. Yhteensä Gavrikov on pelannut 26 A-maaottelua tehopistein 2+1=3. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 5. helmikuuta 2015 Karlovy Varyssa Tšekkiä vastaan. Ensimmäisen A-maajoukkuemaalinsa Gavrikov teki Channel One Cupissa 15. joulukuuta 2016 Moskovan VTB-jääpalatsissa ylivoimalla Ruotsia vastaan.
Gavrikov pelasi myös alle 20-vuotiaiden MM-kilpailuissa vuonna 2015, jolloin hän toimi Venäjän kapteenina ja voitti hopeaa. Gavrikov valittiin turnauksen parhaaksi puolustajaksi ja valmennus valitsi hänet joukkueensa yhdeksi kolmesta parhaasta pelaajasta. Gavrikov pelasi myös alle 18-vuotiaiden MM-kilpailuissa vuonna 2013.
Gavrikov pelasi myös alle 18-vuotiaiden Ivan Hlinkan muistoturnauksessa vuonna 2012. Hän pelasi samana vuonna myös World U-17 Hockey Challengessa, joka päättyi kultaan. Gavrikov pelasi vuonna 2012 myös alle 19-vuotiaiden World Junior A Challengessa.
Walter Gilbert
Walter Gilbert (s. 21. maaliskuuta 1932 Boston, Massachusetts, Yhdysvallat) on yhdysvaltalainen biokemisti, fyysikko ja molekyylibiologian pioneeri. Hän sai Nobelin kemianpalkinnon vuonna 1980 DNA:n ja geenien rakenteen tutkimisesta. Gilbert jakoi palkinnon Paul Bergin ja Frederick Sangerin kanssa.
Gilbertin molemmat vanhemmat olivat syntyneet ukrainanjuutalaisille siirtolaisille. Gilbert opiskeli Harvardin ja Cambridgen yliopistoissa. Myöhemmin hän palasi Harvardiin. Yhdessä Allan Maxamin kanssa Gilbert kehitti uuden tavan DNA:n sekvensointiin.
Vuonna 1979 Gilbert sai yhdessä Sangerin kanssa Columbian yliopiston myöntämän Louisa Gross Horwitz -palkinnon. Gilbert esitti ensimmäisenä teorian RNA-maailmaa ensimmäisenä elämänmuotona. Samaa teoriaa ehdotti myös Carl Woese vuonna 1967.
Gilbert oli myös yksi Biogen-yhtiön perustajista ja toimi sen ensimmäisenä johtokunnan puheenjohtajana vuosina 1981–1984. Tieteellisen työn ja liike-elämän yhdistäminen oli vaikeaa; Harvard vaati Gilbertiä valitsemaan yrityksen ja yliopiston välillä. Gilbert valitsi yrityksen, mutta sen rahoittajat valittivat hänen käyttäytyvän kuin yrityksen pääoma olisi tutkimusapuraha. 1984 Gilbert jätti yrityksen ja palasi Harvardiin.
Greatest Hits (Remo Drive)
Greatest Hits on minnesotalaisen Remo Driven albumi, joka julkaistiin 16. maaliskuuta 2017 Rolling Green Recordsin kautta sen jälkeen kun bändin musiikkivideot olivat saaneet huomiota YouTubessa. Minnesotalainen Izzy Commers kuvasi albumin kansikuvan
Kristofer II
thumb|Kristofer II:n sinetti. Kristofer II (1276–1332) oli Tanskan kuningas vuosina 1320–1326 ja uudelleen 1329–1332. Hän oli Eerik Klippingin poika.
Greatest Hits (Remo Drive)
Kappaleille "Art School", "Crash Test Rating" ja "Yer Killin' Me" on julkaistu musiikkivideot.
Kristofer II
Kristoferin hallintokaudella suurin osa Tanskasta joutui suurten velkojen panttina saksalaisten ruhtinaiden käsiin.
Kristofer joutui pakenemaan Tanskasta vuonna 1326, jolloin kuninkaaksi valittiin alaikäinen Valdemar III. Valdemar kuitenkin luopui kruunusta jo vuonna 1329, ja Kristoferin onnistui palata valtaistuimelle, mutta sen jälkeen hän hallitsi vain nimellisesti. Kristoferin kuoleman jälkeen Tanskalla ei ollut kuningasta kahdeksaan vuoteen, kunnes kuninkaaksi nousi Kristoferin poika Valdemar IV Atterdag.
Zeina ja Nalle
Zeina ja Nalle on Anders Jacobssonin ja Sören Olssonin kirjoittama nuortenkirjasarja. Nalle ja Zeina ovat molemmat seiskaluokkalaisia, mutta he ovat hyvin erilaisia. Zeina on puoliksi libanonilainen ja luonteeltaan vauhdikas. Nalle on syntyjään suomenruotsalainen ja häntä kiinnostavat tietokoneet ja tv-sarjat.
Rana Vikrama
Rana Vikrama on 10. huhtikuuta 2015 ensi-iltansa saanut intialainen kannadankielinen toimintaelokuva, jonka on ohjannut Pavan Wadeyar. Sen pääosissa esiintyivät Puneeth Rajkumar, Anjali ja Adah Sharma.
Times of India antoi elokuvaa kehuvassa arvostelussaan sille neljä tähteä viidestä ja International Business Timesin Intian painos arvioi elokuvan kolmen tähden arvoiseksi; hyväksi kerran katsottavaksi toimintaelokuvaksi. Sittemmin esimerkiksi elokuvan miespääosaa esittänyt Puneeth Rajkumar sai roolistaan parhaan näyttelijän Filmfare South -palkinnon.
Riigikogun vaalit 1920
Riigikogun vaalit 1920 (I Riigikogu valimised) olivat Viron parlamenttivaalit ja niissä valittiin satajäseninen ensimmäinen riigikogu.
Vaalit pidettiin 27.–29. marraskuuta 1920 ja hyväksyttyjä ääniä annettiin 471 228. Riigikogun paikat jakautuivat puolueittain seuraavasti:
Perustuslain mukaan ensimmäinen riigikogu valittiin kolmeksi vuodeksi, mutta ensimmäinen riigikogu julisti ennenaikaiset vaalit, koska kansan enemmistö hylkäsi 17.–19. helmikuuta 1923 pidetyssä kansanäänestyksessä ehdotuksen kansakoululain muuttamisesta. Kansan enemmistö vastusti lakia, minkä vuoksi uuden Riigikogun vaalit järjestettiin perustuslain 32 §:n perusteella. Se oli ainoa kerta, kun Riigikogu hajotettiin kyseisen pykälän perusteella. Toinen riigikogu valittiin 5.–7. toukokuuta 1923.
Crusell-viikko
thumb|Crusell-viikolla käytettävä esityslava Uudenkaupungin torilla. Crusell-viikko on Uudessakaupungissa vuosittain vietettävä musiikkitapahtuma. Se pidettiin ensimmäistä kertaa vuonna 1982 ja järjestetään heinä-elokuun vaihteessa. Crusell-viikko painottuu puupuhaltimiin ja se on nimetty säveltäjä-klarinetisti Bernhard Henrik Crusellin mukaan. Tapahtuman järjestää Crusell-seura. Crusell-viikon yhteydessä on monesti pidetty erilaisia kilpailuja sekä ulkomaisten puupuhaltajien mestarikursseja.
Viron kansanpuolue
Puolue syntyi maaliskuussa 1919 Viron perustavan kokouksen vaalien aikana, kun Saksan ja Neuvosto-Venäjän joukot olivat poistuneet maasta. Siihen asti maata oli johtanut Viron väliaikainen hallitus ja sen johtaja Konstantin Päts. Kansanpuolueen perustamisella tähdättiin siihen, että keskustaoikeistolaiset saisivat mahdollisimman paljon paikkoja Viron perustavaan kokoukseen. Uuteen puolueeeseen liittyivät Viron radikaalidemokraattinen puolue ja lähinnä Etelä-Virossa toiminut Viron demokraattinen puolue, jotka olivat marraskuussa 1918 tehneet periaatepäätöksen puolueiden yhdistymisestä. Ne pitivät yhteisen puoluekokouksen 1.−3. maaliskuuta 1919 ja perustivat Viron kansanpuolueen. Puolueeseen liittyi myöhemmin myös osa virolaisten isäntien talonpoikaisliiton eli ETL:n jäsenistä.
Puolue sai vuoden 1919 vaaleissa 25 paikkaa 120:sta ja se oli kolmenneksi suurin puolue. Kokous julisti kesäkuussa 1919 voimaan väliaikaisen perustuslain, jonka mukaan Viro oli riippumaton demokraattinen tasavalta ja sen virallisena kielenä oli viro. Varsinaista perustuslakia laatimaan asetettiin 15-jäseninen komissio. Uusi perustuslaki hyväksyttiin perustavassa kokouksessa 15. kesäkuuta 1920 ja sen mukainen riigikogu aloitti toimintansa joulukuussa 1920. Marraskuussa 1920 pidetyissä riigikogun vaaleissa kansanpuolue sai 10 paikkaa sadasta ja se oli viidenneksi suurin puolue. Vuoden 1923 ja 1926 vaaleissa puolue sai kahdeksan paikkaa ja vuoden 1929 vaaleissa yhdeksän.
Lokakuussa 1931 kansanpuolue yhdistyi kristillisen kansanpuolueen kanssa nimellä Yhdistynyt kansanpuolue ja siihen liittyi tammikuussa 1932 Eesti Tööerakond -puolue. Ne muodostivat Kansallisen keskustapuolueen (Rahvuslik Keskerakond, RKE).
Kreikan maanjäristys 227 eaa.
Kreikan maanjäristys 227 eaa. oli maanjäristys, joka tapahtui Kreikassa tarkemmin tuntemattomaan aikaan vuonna 227 eaa., joidenkin arvioiden mukaan kuitenkin vuonna 222 tai 220 eaa. Se vaikutti Eteläisten Sporadien saarilla ja erityisesti Rhodoksella (nyk. Ródos). Maanjäristyksen magnitudi oli arviolta noin 7,2 ja intensiteetti X, ja se tapahtui noin 100 kilometrin syvyydessä.
Maanjäristyksen mainitsevat muun muassa Polybios ja Pausanias. Järistys tuhosi Rhodoksen kaupunkia ja tunnetaan erityisesti siitä, että se romahdutti Rhodoksen kolossin. Maanjäristykseen liittyi tsunami. Antiikin lähteiden mukaan useita laivoja tuhoutui.
Kvalia
thumb|250px|Yksi kvalian peruskysymyksistä koskee värien näkemistä. Kvalia (lat.: yks. quale, ”mitä lajia?”; mon. qualia) tarkoittaa mielenfilosofiassa tietoista kokemusta tai aistinsisältöä, eli henkisten tilojen kokemuksellisia eli fenomenaalisia ominaisuuksia.
Kvalioita ovat esimerkiksi punaisuus ja kivun tunteminen. Usein kvalioita kuvataan muodossa ”millaista on...?”: millaista on nähdä veren punainen väri, millaista on tuntea kipu kädessä ja niin edelleen. Kvaliat erotetaan niistä fysikaalisista tilanteista jotka saivat ne aikaan sekä niiden aikaansaamista vaikutuksista käyttäytymisessä.
Suuri osa kvalioihin liittyvästä keskustelusta on koskenut niiden tarkkaa määritelmää, koska eri filosofit painottavat tiettyjen ominaisuuksien olemassaoloa tai kieltävät ne. Kvaliat ovat merkityksellisiä mielenfilosofiassa ennen kaikkea siksi, että niiden nähdään usein tuottavan fysikalismille perustavia ongelmia: kvaliat ovat subjektiivisina käsitettäviä vain tietoisen olennon omasta näkökulmasta. Jotkut filosofit kuitenkin kieltävät kvaliat kokonaan. Reduktionismin mukaan kvaliat voidaan selittää aivojen neurofysiologisten tapahtumien kautta. Epifenomenalismin mukaan kvaliat supervenioivat eli päältävät aivojen tapahtumia, mutta niitä ei voida suoraan johtaa niistä. Dualismin mukaan kvaliat ovat fysiikkaan nähden riippumattomia ja kuuluvat mielen ei-fysikaaliselle alueelle.
Wonderful Wonderful
Wonderful Wonderful on yhdysvaltalaisen rockyhtye The Killersin viides studioalbumi, joka julkaistiin 22. syyskuuta 2017. Albumi äänitettiin vuosina 2016–2017 yhtyeen kotikaupungissa Las Vegasissa sekä kahdella muulla studiolla Kaliforniassa ja Nevadassa. Albumin on tuottanut yhtyeen lisäksi Jacknife Lee, Erol Alkan ja yhtyeen aiempia albumeita tuottanut Stuart Price. Wonderful Wonderful on yhtyeen ensimmäinen studioalbumi sitten vuonna 2012 julkaistun Battle Born -albumin.
Albumi sai kriitikoilta pääosin positiivisen vastaanoton. Se debytoi listaykkösenä muun muassa Britannian albumilistalla ja ensimmäistä kertaa kotimaassaan Yhdysvaltain Billboard 200 -listalla. Albumilta on julkaistu singlenä kaksi kappaletta, ”The Man” ja ”Run for Cover”.
Kappaleet ja musiikillinen tyyli
Albumin avaus- ja nimikkokappale ”Wonderful Wonderful” on yhtyeen tyylistä poiketen kokeellisempi ja rakentuu raskaiden rumpujen ympärille. Toinen kappale, disco-vaikutteinen ”The Man” on Flowersin mukaan funk, ja sen kitarariffi on sämplätty Kool and the Gangin kappaleesta ”Spirit of the Boogie”. ”Tyson vs. Douglas” kertoo nimensä mukaisesti tunnetusta 11. helmikuuta 1990 käydystä Mike Tysonin ja Buster Douglasin välisestä nyrkkeilyottelusta.
Julkaisu
Albumin ensimmäinen single, ”The Man” julkaistiin 14. kesäkuuta 2017 ja toinen single ”Run for Cover” saman vuoden heinäkuussa. Molemmille singleille kuvattiin myös musiikkivideot, jotka julkaistiin muun muassa videopalvelu YouTubessa. Albumin nimikkokappale ”Wonderful Wonderful” julkaistiin promosinglenä 24. elokuuta.
Albumi julkaistiin 22. syyskuuta, ja se tuli saataville Spotify- ja Apple Music -suoratoistopalveluihin sekä iTunesiin, jossa se nousi listaykköseksi.
Vastaanotto
Wonderful Wonderful sai kriitikoilta pääosin positiivisen vastaanoton. Brittiläisen NME:n Barry Nicolson antoi sille neljä tähteä viidestä ja sanoi sen olevan yhtyeen paras albumi sitten vuoden 2006 Sam’s Townin. The Guardian -lehden Dave Simpson antoi sille niin ikään neljä tähteä viidestä ja kehui muun muassa kappaleita ”Tyson vs. Douglas” ja ”Some Kind of Love”. Clash-lehden Tom Skinner antoi albumille 5/10 pistettä. Hän kehui muun muassa kappaletta ”The Man”, mutta kommentoi albumilla olevan liikaa keskinkertaisia kappaleita.
Keskisuomalaisen Arttu Seppänen oli albumia kohtaan kriittisempi. Hän antoi sille kaksi pistettä viidestä ja sanoi yhtyeen ”elävän täysin omassa ja sinänsä kiehtovassa haavemaailmassa”. Soundi-lehden Mikko Meriläinen oli myös kriittinen albumia kohtaan ja antoi sille kaksi tähteä viidestä. Hän kommentoi yhtyeen kuulostavan ”huonoimmillaan vaisulta U2-coverbändiltä”.
Kappaleet
Albumin virallinen kappalelista julkaistiin 27. heinäkuuta 2017.
Tuotanto
Lähteet:
Listasijoitukset
Listasijoitusten lähde:
Julkaisuhistoria
Julkaisuhistorian lähde:
Eki Vainikka
Eki Vainikka (s. 1987 Lahti) on suomalainen BMX-pyöräilijä, joka on tunnettu myös ulkomailla.
Eki Vainikka aloitti 16-vuotiaana maastopyöräilyllä ja siirtyi myöhemmin bmx-pyöräilyyn. Vainikka tekee 2WBMX teamin kanssa ainoina Suomessa BMX-hyppynäytöksiä.
Vainikka on kutsuttu lukuisia kertoja ajamaan kovatasoiseen kansainväliseen bmx-kilpailuun Simpel Sessioniin. Vuonna 2009 hän sijoittui Kölnissä järjestyissä MM-kilpailujen Master minirampissa 9:nnelle sijalle. Vainikka voitti ensimmäisen Suomen Mestaruuden vuonna 2010.
Mojavet
Mojavet (joskus myös mohavet tai hamakhawit ) ovat intiaanikansa Yhdysvaltojen Kalifornian, Arizonan ja Nevadan alueella. Historiallisesti he asuttivat Mojave Valleyn aluetta Coloradojoen varrella ja nykyisin kahta reservaattia. Nimi mojave on johdettu sanoista aha macave, joka viittaa veden äärellä asuviin ihmisiin. Nykyisin mojaveja on noin 2 000.
Asuinalue ja lukumäärä
thumb|vasen|Yhdysvaltojen lounaisalueen nykyisiä intiaanireservaatteja. Mojavet asuttivat historiallisesti Mojave Valleyn aluetta Coloradojoen varrella. Mojaveilla on nykyisin kaksi reservaattia, joista kuitenkin vain toinen on yksinomaan mojaveille. Fort Mojaven reservaatti sijaitsee Kalifornian, Arizonan ja Nevadan rajalle käsittäen alueita kaikista kolmesta osavaltiosta. Toisella Arizonan Coloradojoen reservaatilla asuu mojavien lisäksi kolmen muun heimon jäseniä. Nykyisin mojaveja on yhteensä arviolta 2 000.
Historia
thumb|vasen|Kaksi mojavepäällikköä ja nainen piirroksessa vuodelta 1857. thumb|Mojavetyttö Mosa valokuvassa vuodelta 1903. Mojavet ovat toinen joki-yumiin laskettavista ryhmistä. Toinen samaan ryhmään kuuluva kansa ovat quechanit. Joki-yumat ja heille sukua olevat ylänköjen yumat polveutuvat 600-luvulta lähtien Coloradon ylängölle saapuneista muuttajista. Joskus näihin kaikkiin ryhmiin on viitattu hopin kielen nimellä cohoninat, eli "he jotka asuvat länteenpäin". Yuma-intiaanien kansanperinteen mukaan heidän alkuperäinen kotiseutunsa oli henkivuori nykyisessä Nevadassa. Mojavien esi-isät asettuivat Mohave Valley -laakson vuoden 1150 paikkeilla. Nimi mojave on johdettu sanoista aha macave, joka viittaa veden äärellä asuviin ihmisiin. Alueen asukkaat harjoittivat maanviljelyä hyödyntäen Coloradojoen kevättulvia ja sen mukanaan tuomaa hedelmällistä lietettä. Eurooppalaisia mojavet kohtasivat ensimmäisen kerran mahdollisesti, jo vuonna 1540 ja heidän tiedetään toimineen oppaina Francisco Garcesin Grand Canyonin retkikunnalle vuonna 1776. Muuten mojavet elivät melko itsenäisesti alueella tuolloin vaikuttaneesta Espanjasta. Heidän määränsä väheni kuitenkin huomattavasti. Vielä 1500-luvulla heitä oli ehkä noin 20 000, mutta vuonna 1770 enää noin 3 000.
1800-luvulta lähtien mojavien alueelle alkoi saapua yhdysvaltalaisia turkiksenmetsästäjiä, joita mojavet alkoivat ryöstellä. Siirtolaisten virta alueelle kasvoi Meksikon luovutettua alueitaan Yhdysvalloille, sekä Kalifornian kultaryntäyksen myötä. ;ojavet kävivät yhteenottoja siirtolaisten lisäksi muita intiaaniheimoja vastaan ja he kärsivät vuonna 1857 merkittävän tappion vihollisilleen pimoille ja maricopille. Kaksi vuotta myöhemmin Yhdysvaltojen armeija rakennut Fort Mojaven ja Fort Yuman linnoitukset mojavien ryöstöretkien hillitsemiseksi. Vuonna 1865 mojavepäällikkö Irrateba johti ryhmän mojaveja Coloradojoen varrelle, jonne perustettiin samana vuonna Coloradojoen reservaatti. Samana vuonna he karkottivat reservaatin chemehuevit, jotka palasivat kuitenkin vain hieman myöhemmin. Mojave Valleyn suurempi joukko mojaveja sai oman reservaattinsa vuonna 1880.
1900-luvun alussa mojavet kärsivät influenssaepidemioista ja siirtolaiset alkoivat vaatia heidän maitaan. Maita aloitettiin palstoittamaan vuonna 1904 ja Coloradojoen padot tekivät 1930-luvulla perinteisen tulvalietteisiin perustuneen maatalouden mahdottomaksi. Toisen maailmansodan aikana Yhdysvallat takavarikoi osan Coloradojoen reservaatin maista Yhdysvaltojen japanilaisten keskitysleirejä varten. Vuonna 1964 reservaatti avattiin myös navajoille ja hopeille, minkä jälkeen reservaatti koostui nyt neljän eri heimon jäsenistä. Heimoista on käytetty yhteisnimitystä CRIT eli Colorado River Indian Tribes.
Kulttuuri
thumb|Mojavenukke. Mojavet kuuluvat niin sanottuihin Lounaisalueen metsästäjä- ja keräilijäkansojen kulttuurialueeseen. Perinteisesti eri suvut ja heimokunnat asuivat erillisillä tiloillaan kasvattaen esimerkiksi maissia, papuja, kurpitsoja, sekä espanjalaisten aikaan tuomia meloneja ja viljaa. Ennen Coloradojoen patoamista maanviljelyn mahdollisti joen kevättulviren mukanaan tuoma hedelmällinen liete. Maanviljelyn ohella harjoitettiin metsästystä. Riistaeläimiin kuuluivat esimerkiksi jänikset ja majavat. Meskitetpuiden hedelmistä valmistettiin ruokaa, kaarnasta vaatteita ja mahlasta liimaa.
Mojavien päälliköt saavuttivat asemansa pääsääntöisesti kykyjensä perusteella. Heillä tiedetään olleen myös periytyviä päällikköjä, mutta heidän tarkkaa asemaansa ei tunneta. Heimorakenne oli varsin löyhä, mutta mojavet yhdistyivät esimerkiksi sodassa vihollisiaan vastaan. Mojavet tunnettiin rohkeina sotureina. Mojavien soturiseura oli nimeltään kwanamis. Heimon historiallisia vihollisia olivat muun muassa pimat, cocopahit, läntiset apassit ja o’odhamit. Vihollisilta otettiin usein vangeiksi heidän naisiaan.
Olennainen osa mojavien perinteistä uskoa olivat unet, joiden kautta saatettiin olla yhteyksissä esi-isiin. Joidenkin unien kautta uskottiin saavan myös voimia esimerkiksi parantamiseksi tai joukkojen johtamiseksi taisteluissa. Merkittävämpiä unia saivat usein šamaanit. Seremonioissa laulettiin, soitettiin helistintä ja rummutettiin koreja. Tällaisia seremoniallisia syklejä oli yhteensä noin 30 ja jokaiseen saattoi kuulua 100 tai 200 eri laulua. Syklit liittyivät esimerkiksi hautajaisiin, parantamiseen tai vain viihteeseen.
Sekä naiset että miehet käyttivät tatuointeja ja ihomaaleja. Tatuointeja tehtiin leukaan. Molemmat sukupuolet pukeutuivat lannevaatteisiin ja kasvattivat pitkät hiukset. Mojavet puhuvat mojaven kieltä, jolla oli erään vuoden 2007 arvion mukaan 100 puhujaa. Muut mojavet puhuvat englantia.
Amurinsorsa
Amurinsorsa (Tadorna cristata) on äärimmäisen uhanalainen sorsalintu, josta on vuoden 1964 jälkeen vain vahvistamattomia havaintoja. Se pesii tai pesi Itä-Venäjällä, Pohjois-Kiinassa ja Koreassa.
Amurinsorsa on 58 senttimetriä pitkä, harmaanruskea lintu, jonka siipipeili on valkoinen. Niska ja päälaki ovat tummat, samoin hartianseutu, kaula muuten vaaleampi. Nokka ja jalat ovat oranssinpunaiset.
Särkijärvi (Askola)
Särkijärvi on kylä Askolan kunnassa itäisellä Uudellamaalla. Se sijaitsee kymmenisen kilometriä Askolan keskustasta itään Kylänpäänjärven pohjoisrannalla. Myös järvestä käytetään usein nimeä Särkijärvi. Porvooseen on matkaa noin 13 kilometriä. Särkijärven pohjoispuolella oleva kylä on Huuvari, ja Särkijärvi kuuluu Huuvarin postinumeroalueeseen 07590 (nimiosa vuoden 2019 alusta Askola, aiemmin Huuvari).
Museovirasto on vuonna 2009 luokitellut Särkijärven kylä- ja kartanomaiseman Suomen valtakunnallisesti merkittäviin rakennettuihin kulttuuriympäristöihin, koska se on rakenteeltaan ja rakennuskannaltaan tyypillinen ja hyvin säilynyt Uudenmaan rannikon vanhan maantienvarren asutuskeskittymä ja viljelymaisema.
Särkijärven koulu
Tampin kartanon omistaja, hovioikeuden asessori Johan Selim Holmberg perusti kylään koulun vuonna 1883. Se sai oman puurakenteisen rakennuksen 1909 ja rapatun lisärakennuksen 1952.
Isidoros Egyptiläinen
Pyhä Isidoros Egyptiläinen (myös Isidoros Aleksandrialainen; ; kuollut 404) oli egyptiläinen aavikkoerakko joka vastusti areiolaisuutta, tuki Athanasiosta, oli areiolaisten vainoama ja pyhän Johannes Khrysostomoksen ystävä. Lisäksi hän oli pappi ja askeetti, yli tuhannen munkin hengellinen isä, eli pyhästi ja kuoli korkeassa iässä. Hän piti sairaalaa pyhiinvaeltajille Aleksandriassa, mutta Hieronymus syytti häntä origenismista, jonka jälkeen hän meni Konstantinopoliin ja ystävystyi Johannes Khrysostomoksen kanssa.
Kuiva kangas
thumb|250px|Jäkälätyypin kangasta [[Hailuoto|Hailuodossa.]]
Kuiva kangasmetsä on yksi Suomen metsätyyppioppiin kuuluva metsien kasvupaikkapäätyyppi. Merkittävin kuiva kangastyyppi on kanervatyyppi (Calluna-tyyppi, CT). Siihen kuuluu kolme prosenttia Etelä-Suomen metsämaasta.
Kuivilla kankailla parhaiten menestyvä puulaji on mänty. Niillä voi kasvaa myös kuusia ja useita lehtipuitakin, mutta ne jäävät siellä maaperän karuuden vuoksi yleensä pienikokoisemmiksi.
24 (7. tuotantokausi)
CTU:n lakkauttamisen vuoksi sarjan tapahtumat sijoittuvat Washington D.C:hen, missä Jack Bauer kohtaa tekoihinsa liittyvät syytteet oikeuden edessä. Bauerin päivä saa järkyttävän alun, kun entinen kollega, Tony Almeida (Carlos Bernard), palaa takaisin, vaikka terrorisalaliiton jäsen oli jättänyt hänet kuolemaan CTU:n sairasosastolle.
Kuiva kangas
Pohjoisempana Pohjanmaan ja Kainuun leveysasteilla oleva kuivan kankaan kasvupaikkatyyppi on variksenmarja-kanervatyyppi (Empetrum-Calluna-tyyppi, ECT), jonka puusto on samankaltainen kuin kanervatyyppiin kuuluvan metsän.
24 (7. tuotantokausi)
Kaudella nähdään myös Chloe O'Brian ja Bill Buchanan.
Kuiva kangas
Peräpohjolassa esiintyy kolman kuivan kankaan tyyppi, varpu-jäkälä-tyyppi (Ericaceae-Cladina-tyyppi, ErCIT). Varpu-jäkälätyyppiin kuuluu 10 prosenttia Suomen pohjoisosan metsistä.
Koko maassa myös karukkokankaaksi kutsuttuun kuivan kankaan päätyyppiin kuuluva jäkälätyyppi (Cladinatyyppi, CIT) on samankaltainen kaikkialla Suomessa. Sille on tyypillistä miltei yhtenäinen poronjäkäläkerros.
Kreikan maanjäristys 373 eaa.
Kreikan maanjäristys 373 eaa. oli maanjäristys, joka tapahtui Kreikassa talvella vuonna 373 eaa. Se vaikutti Joonianmeren ja Korintinlahden alueilla. Maanjäristyksen magnitudi oli arviolta noin 7,3 ja intensiteetti XI.
Maanjäristys tunnetaan siitä, että se tuhosi Akhaiassa Korintinlahden etelärannalla sijainneet Buran ja Heliken kaupungit. Maanjäristykseen liittyi tsunami. Helikessä se hukutti koko kaupungin. Antiikin lähteet mainitsevat myös kymmenen sotalaivan tuhoutuneen sen vuoksi.
Green Day
Green Day on yhdysvaltalainen punk rock -yhtye, jonka laulaja-kitaristi Billie Joe Armstrong ja basisti Mike Dirnt perustivat Kaliforniassa vuonna 1986. Armstrongin ja Dirntin ohella yhtyeen kokoonpanoon kuuluvat yhtyeessä vuodesta 1990 soittanut rumpali Tré Cool. Myöhemmin se on noussut punk-historian merkittävämmäksi yhtyeeksi.
Green Day oli uransa alussa yksi 924 Gilman Street -klubin punk-skenen merkittävimpiä nousevia yhtyeitä. Yhtye julkaisi ensimmäisen EP-levynsä 1,000 Hours vuonna 1989 indie-levymerkillä Lookout! Records. Vuonna 1994 Green Dayn julkaisi albumin Dookie, joka oli yhtyeen ensimmäinen julkaisu Reprise Records -levymerkillä. Albumista tuli valtava kaupallinen menestys, ja se on myynyt yli kymmenen miljoonaa kappaletta pelkästään Yhdysvalloissa. Albumin menestymisen johdosta Green Day oli tärkein yhtye, jonka ansiosta punk rock nousi takaisin valtavirran suosioon Yhdysvalloissa.
Yli 105 miljoonaa levyä myynyt Green Day on yksi kaikkien aikojen kaupallisesti menestyneimpiä yhtyeitä. Se on voittanut uransa aikana viisi Grammy-palkintoa. Albumista American Idiot tuotettu Broadway -musikaali palkittiin kahdella Tony-palkinnolla, ja vuonna 2015 yhtye liitettiin osaksi Rock and Roll Hall of Famea.
Historia
200px|thumb|Billie Joe Armstrong (laulu, kitara)
Sweet Children
Billie Joe Armstrong ja Mike Dirnt ovat Green Dayn perustajajäseniä. He tapasivat toisensa ensimmäisen kerran kymmenvuotiaina vuonna 1982 Kaliforniassa sijaitsevan John Sweet High Schoolin kahvilassa. Oltuaan toistensa luona yökylässä he soittivat vanhoja heavy metal -klassikoita, kuten Ozzy Osbournea, Def Leppardia ja Van Halenia. Armstrongin oltua kymmenvuotias hänen isänsä kuoli, mistä kertoo yhtyeen vuonna 2004 julkaistun albumin American Idiot surumielinen laulu ”Wake Me Up When September Ends”. Billie oli 14-vuotias tehdessään ensimmäisen laulunsa ”Why Do You Want Him?”, joka kertoo Armstrongin äidistä ja isäpuolesta. Vuonna 1987 Billie Joe ja Mike värväsivät rumpali John Kiffmeyerin (Al Sobrante) ja muodostivat Sweet Children -yhtyeen. He soittivat ensimmäisen virallisen keikkansa Rod’s Hickory Pitissä. Pian he alkoivat tehdä keikkoja muiden yhtyeiden lämppäreinä Gilman Street -klubilla, Berkeleyssä.
Uran alku
Ollessaan 17-vuotiaita lukiolaisia yhtye levytti ensimmäisen EP:nsä 1,000 Hours kahdessa päivässä. Ennen EP:n julkaisua huhtikuussa 1989 yhtye vaihtoi nimensä Sweet Childrenistä Green Dayksi. Pian sen jälkeen Dirnt valmistui, Armstrong jätti koulun kesken päivää ennen 18-vuotissyntymäpäiviään. 1,000 Hours sai pian seuraa muista julkaisuista, muun muassa EP:t Slappy ja Sweet Children sekä LP 39/Smooth.
Albumi 1,039/Smoothed Out Slappy Hours oli kokoelma aiemmista julkaisuista ja julkaistiin vuonna 1990. Nimi tulee EP:iden (1,000 Hours ja Slappy) sekä LP:n (39/Smooth) nimistä. Albumin julkaisi paikallinen riippumaton levy-yhtiö Lookout! Records. Pian julkaisun jälkeen John Kiffmeyer päätti jättää yhtyeen ja keskittyä opintoihinsa. Armstrong ja Dirnt värväsivät uuden rumpalin, toisen Gilman Streetin veteraanin, Tré Coolin. Tré oli soittanut The Lookouts! -yhtyeessä rumpalina jo kaksitoistavuotiaasta asti. Muita The Lookout!:in jäseniä olivat Kain Kong ja Lawrence "Larry" Livermore, Lookout! Recordsin omistaja. Green Dayn toinen albumi, Kerplunk! (1992), oli Tré Coolin ensiesiintyminen yhtyeessä.
Green Day kasvatti mainettaan niin sanotulla vanhanaikaisella tavalla – ansaitsemalla sen. Ennen ensimmäisen sopimuksen solmimista suuren levy-yhtiön kanssa he olivat jo olleet viidellä kiertueella ajaen rannikolta toiselle majoittuen ystävien ja fanien luona. Saatuaan Reprise Recordsin tuottajan Rob Cavallon huomion, heillä oli edessään ensimmäinen suuren levy-yhtiön sopimus huhtikuussa vuonna 1993. Pian sopimuksen solmimisen jälkeen he alkoivat levyttää albumia, joka julkaistiin vuonna 1994 ja olisi heidän pääsylippunsa maineeseen. Albumi oli nimeltään Dookie.
EastCham Finland
pienoiskuva|EastCham Finlandin Helsingin toimisto on Etelärannassa. Kuvassa rakennuksen julkisivua. EastCham Finland kauppakamariyhdistys ry on asiantuntija- ja edunvalvontaorganisaatio, joka tuottaa kansainvälistymispalveluita suomalaisille yrityksille Keski-Aasian ja Etelä-Kaukasian markkinoilla sekä Ukrainassa. EastCham neuvoo yrityksiä myös Venäjän talouspakotteisiin ja Venäjän markkinoilta poistumiseen liittyvissä kysymyksissä.
Karukkokangas
Karukkokangas on kangasmetsä, jonka maaperä on erittäin karua eikä tarjoa hyvää kasvualustaa männylle. Kalliomaiden ja hietikoiden kasvillisuus muistuttaa karukkokankaita.
EastCham Finland
EastChamin toimintaan kuuluvat jäsentilaisuudet ja koulutukset, markkinatiedon tuottaminen sekä vienninedistämismatkojen järjestäminen kohdemarkkinoilla osana Team Finland -verkostoa. Osa palveluista on vain jäsenten käytettävissä ja osa avoimia kaikille yrityksille.
Green Day
Uran alku
thumb|200px|Mike Dirnt (basso, taustalaulu) Vaikka Dookien kokonaiskesto oli vain hieman yli 39 minuuttia, oli se silti menestys. Dookie tutustutti suuren yleisön Green Dayn energiseen punk rockiin. Green Dayn kappaleita muun muassa tuhopoltoista ja itsetyydytyksestä on luonnehdittu epävirallisiksi kansallislauluiksi. Laulaessaan omista murheistaan ja nuoruuden ongelmistaan Green Day huomasi, että heidän lisäkseen oli tuhansia samanlaisia nuoria painimassa samojen ongelmien kanssa. Oli muotia olla kypsymätön. Dookie myi kymmenen miljoonaa kappaletta pelkästään Yhdysvalloissa ja yli 20 miljoonaa kappaletta maailmanlaajuisesti ollen tähän mennessä yhtyeen myydyin albumi. Dookie on myös kaupallisesti menestynein punk albumi. Se voitti myös vuoden 1994 Grammy-palkinnon parhaasta alternative-albumista. Seuraavilla albumeilla, Insomniac ja Nimrod., Green Dayn onnistui säilyä uskollisina punk-musiikille samalla todistaen, että he eivät olleet vain kovaa huutava poikalauma. Nimrodilta nousi yllätysmenestykseen rauhallinen, pääasiassa kitaralla soitettu, ”Good Riddance (Time of Your Life)”, joka on kuultu muun muassa useissa televisiosarjoissa sekä urheilutapahtumissa. Tähän aikaan yhtyeen jäsenet olivat perustamassa perheitä, ja oli muutenkin selvää, että he olivat kasvamassa sekä omina itsenään että yhtyeenä. Yhteisymmärryksen tuloksena yhtye piti kahden vuoden tauon voidakseen keskittyä perheisiinsä.
Karukkokangas
Karukkokankaita esiintyy koko Suomessa. Karukkokankaas humus on ohut ja hapan. pH on noin 3,6. Maannoksessa on lahonnutta jäkälää. Kivennäispitoisissa maissa on vähän tai ei lainkaan hienojakoista maa-ainesta. Jäkäliä on karukkokankailla melko runsaasti. Yleisiä jäkäliä ovat poronjäkälät. Sammalet eivät menesty, mutta kynsisammalta esiintyy. Heiniä ja ruohoja on karukkokankailla vähän ja ne ovat pääasiassa valoisilla hiekkamailla menestyviä lajeja. Varpuja on harvassa eikä varsinaista pensaskerrosta ole. Puuston muodostavat matalat männyt.
EastCham Finland
Historia
EastCham Finland on perustettu 3. syyskuuta 1946. Yhdistys toimi vuosina 1946-1992 nimellä Suomalais-neuvostoliittolainen kauppakamari ja vuosina 1992-2022 Suomalais-Venäläinen kauppakamari.
Karukkokangas
Cajanderin metsätyyppioppiin liittyen karukkokankaiden metsätyyppi on jäkälätyyppi (Cladina-tyyppi, ClT) Etelä-Suomessa, Pohjanmaa-Kainuussa, Peräpohjolassa sekä Metsä-Lapissa. Se luetaan joskus myös kuivaksi kankaaksi. Tunturi-Lapin koivikoissa esiintyy lisäksi harvinaisena variksenmarja-jäkälätyyppi (EClT).
Green Day
Menestys
Vuonna 2000 Green Day palasi musiikin pariin albumilla Warning:. Albumi poikkesi suuresti kaikista Green Dayn aikaisemmista albumeista ollen melodisempi ja rauhallisempi. Vaikka kriitikot kehuivat albumia, eivät fanit siitä suuresti innostuneet, ja se onkin yhtyeen vähiten myynyt albumi. Levyn suosituimmaksi kappaleeksi nousi ”Minority”. Seuraavat vuodet kuluivat tehden muutaman kiertueen ja julkaisten pari kokoelmalevyä, International Superhits!:n vuonna 2001 ja Shenanigansin vuonna 2002. International Superhits! -albumilla jossa on uudestaan levytetty kappale ”Maria” ja täysin uusi kappale ”Poprocks & Coke”. International Superhits!:n kanssa tuli myös DVD International Supervideos!, johon on yhdistetty kappaleiden musiikkivideoita.
American Idiot
Monen vuoden tauon jälkeen Green Daylla oli myös epäonnen hetkensä, sillä kuin yhtye oli nauhoittanut albumin Cigarettes and Valentines vuonna 2003, nauhat olivat kadonneet. Yhtyettä uhkasi hajoaminen, mutta nauhojen katoamisen huolimatta Green Day oli yhtä ja pysyi sitkeästi bändinä. Vuoden tauon jälkeen syyskuussa 2004 Green Day julkaisi tähän saakka menestyneimmän albuminsa American Idiotin. Albumilla yhtye kritisoi Yhdysvaltojen mediaa, hallitusta ja sen politiikkaa, varsinkin Irakin sotaa. Albumilta ensimmäinen julkaistu single ”American Idiot” oli ensimmäinen Green Dayn kappale, joka nousi listaykköseksi Billboard Charts -listalla. Se oli myös Suomessa kaupallisten kanavien eniten soitettu kappale vuonna 2005. Toisena levyltä julkaistu ”Boulevard of Broken Dreams” -single oli vielä suurempi hitti, ja se ylsi ensimmäisenä Green Dayn kappaleena Yhdysvaltain virallisen musiikkilistan ykköspaikalle. Albumilta julkaistiin singlenä myös ”Holiday” ja ”Wake Me Up When September Ends”. American Idiot -kiertue oli Green Dayn siihen mennessä suurin ja sen huipensi Englannissa tehty keikka, josta tehtiin Bullet in a Bible -liveCD/DVD.
American Idiot sai seitsemän Grammy-ehdokkuutta, joista se voitti parhaan rockalbumin palkinnon. Se sai Green Dayn laskevan uran taas nousemaan, nosti heidät lopullisesti koko maailman tietoisuuteen ja sai lopultakin aikaan heidän ansaitsemansa kunnian ja menestyksen. Vuonna 2004 julkaisemaansa albumia American Idiot, yhtye kutsuu punk rock -oopperaksi. Levy käänsi Green Dayn laskussa olleen uran uuteen nousuun ja menestyi listoilla paremmin kuin yksikään aikaisempi albumi.
21st Century Breakdown
Green Day julkaisi toukokuussa 2009 21st Century Breakdown -albumin, joka on menestynyt hyvin. Albumin tunnetuimpia kappaleita ovat ”Know your Enemy”, ”East Jesus Nowhere”, ”21st Century Breakdown”, ”iViva La Gloria!”, ”The Static Age” ja ”21 Guns”. Albumissa on kolme osaa; ”Heroes and Cons”, ”Charlatans and Saints” sekä ”Horseshoes and Handgrenades”. 21st Century Breakdown -kiertueilta tehtiin kaksi livelevyä: Last Night on Earth: Live In Tokyo ja Awesome as Fuck -levyn DVD on Tokiosta. Yle TV2:lta on tullut Green Dayn 21st Century Breakdown Tour Oaklandista, Kaliforniasta (Yle Live Green Day) ja Jim-kanavalta dokumentti yhtyeestä. 11. elokuuta 2011 bändillä oli salainen keikka Tiki Baarissa, Costa Mesassa, Kaliforniassa.
¡Uno!, ¡Dos! ja ¡Tré!
Yhtye julkaisi vuonna 2012 eri musiikkigenrejä sisältävän trilogia-levysarjan ¡Uno!, ¡Dos! ja ¡Tré!. Tammikuun 22. päivä 2013 yhtye julkaisi ¡Cuatro!n, joka on dokumentti DVD levytrilogian nauhoitusajoista. Julkaistiin myös toinen dokumentti, Broadway Idiot, joka kertoo American Idiot musikaalista. Maaliskuun 10. päivä 2013 yhtye aloitti 99 Revolutions - maailmankiertueen. Kesäkuussa 2013 Green Day rikkoi Emirates Stadiumilla yleisöennätyksen, 60 000 lippua myytiin. He soittivat 99 Revolutions - maailmankiertuulla kesäkuun 26. päivä Hietaniemen uimarannalla, Helsingissä Rock the Beach - festivaalilla. Reading - festivaalilla yhtye soitti Dookie - albumin alusta loppuun. Saman tempun he tekivät muutamana päivänä Euroopan keikoilla.
19. huhtikuuta 2014 julkaistiin Demolicious, joka sisälsi demoversioita levytrilogian ¡Uno!, ¡Dos! ja ¡Tré! kappaleista. Sitä nauhoitettiin ennen trilogian julkaisemista. Se julkaistiin Record Store Day kampanjassa, jossa levyjä oli vain rajallinen määrä. Albumilla oli ennenjulkaisematon kappale "State of Shock" sekä akustinen versio kappaleesta "Stay the Night" levyltä ¡Uno!.
Revolution Radio
Joulukuussa 2014 ilmoitettiin, että Green Day vihitään Rock and Roll Hall of Fameen vuonna 2015.
Huhtikuun 16. päivänä 2015 yhtye soitti ensimmäisen keikkansa yli vuoteen. He soittivat kaksi keikkaa. Ensimmäinen keikka soitettiin ensimmäisellä kokoonpanolla "Sweet Childreninä" ja toinen keikka nykyisellä kokoonpanolla. Kaksi päivää myöhemmin yhtye vihittiin Rock and Roll Hall of Fameen.
Jouluaattona 2015 Green Day julkaisi joulupyhien kunniaksi kappaleen "Xmas Time of the Year".
Huhtikuussa 2016 Billie Joe Armstrongin Instagram-tilillä käy ilmi, että yhtye on studiolla työstämässä vuoden 2012 levytrilogialle seuraajaa. Albumin nauhoitukset ovat alkaneet jo vuonna 2015, jolloin yhtye on tehnyt muutamia demokappaleita. Elokuun alussa 2016 Billie Joe Armstrong vahvisti Twitter-tilillään, että yhtye julkaisisi 11. elokuuta 2016 "Bang Bang" -nimisen singlen tulevalta albumilta.
11. elokuuta julkistettiin albumin nimeksi Revolution Radio. Albumista julkistettiin myös kappalelista, kansikuva ja julkaisupäivä (7.10.2016).
9. syyskuuta albumilta julkaistiin toinen single "Revolution Radio".
Father of All Motherfuckers ja paluu
13. huhtikuuta 2019 osana Record Store Day -kampanjaa, yhtye julkaisi vuoden 1994 Woodstock esityksensä vinyylinä ensimmäistä kertaa. Julkaisu sisältää 9 kappaletta, jotka he esittivät livenä sekä mutasodan.
21. toukokuuta 2020 bändi julkaisi cover-version Blondien kappaleesta "Dreaming".